
CONSILIUL JUDEŢEAN


HOTĂRÂRE 
privind modificarea Hotărârii Consiliului Județean Bistrița-Năsăud nr. 56/2015 privind constituirea dreptului de administrare în favoarea Universității Tehnice din Cluj-Napoca asupra imobilului ”Sediu administrativ și teren aferent”, situat în municipiul Bistrița, Piața Centrală nr. 29, proprietate publică a județului Bistrița-Năsăud

Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;
Având în vedere:
· expunerea de motive nr. IX/12962/17.08.2015 a Preşedintelui Consiliului Judeţean Bistriţa-Năsăud;
· [bookmark: _GoBack]raportul nr. IICa/12963/17.08.2015 al Direcţiei economice din cadrul Consiliului Județean Bistrița-Năsăud; 
· prevederile art. 3 alin.(3) din Legea nr. 213/1998 privind bunurile proprietate publică, cu modificările şi completările ulterioare;
· prevederile art. 861, art. 867-870 și art. 885 alin.(4) din Legea nr. 287/2009 privind Codul civil, republicată, cu modificările şi completările ulterioare;
· prevederile Hotărârii de Guvern nr. 795/2014 privind trecerea unui imobil din domeniul public al statului și din administrarea Școlii Naționale de Grefieri în domeniul public al județului Bistrița-Năsăud și în administrarea Consiliului Județean Bistrița-Năsăud;
· prevederile Hotărârii Consiliului Județean Bistrița-Năsăud nr. 55/2015 pentru completarea Anexei nr.2 la Hotărârea Consiliului Judeţean Bistriţa-Năsăud nr. 29 din 19.10.1999 privind însușirea inventarului bunurilor care alcătuiesc domeniul public al județului Bistrița-Năsăud, cu modificările și completările ulterioare;
· prevederile Hotărârii Consiliului Județean Bistrița-Năsăud nr. 56/2015 privind constituirea dreptului de administrare în favoarea Universității Tehnice din Cluj-Napoca asupra imobilului ”Sediu administrativ și teren aferent”, situat în municipiul Bistrița, Piața Centrală nr. 29, proprietate publică a județului Bistrița-Năsăud;
· prevederile art. 59 şi art. 62 din Legea nr. 24/2000 privind normele de tehnică legislativă, republicată, cu modificările și completările ulterioare;
· Extrasul de Carte Funciară nr. 75542 Municipiul Bistrița, emis de Oficiul de Cadastru şi Publicitate Imobiliară Bistriţa-Năsăud - Biroul de Cadastru şi Publicitate Imobiliară Bistrița, înregistrat la Consiliul Județean Bistrița-Năsăud sub nr. IIB/10275/26.06.2015;
· raportul nr. IBa/13525 din 27.08.2015 al Comisiei economice;
· raportul nr. IBa/13527 din 27.08.2015 al Comisiei de administraţie;
· raportul nr. IBa 13529 din 27.08.2015 al Comisiei de urbanism.	

În temeiul dispoziţiilor art. 91 alin.(1) lit.c), alin.(4) lit.a), alin.(5) lit.a) pct.1 și pct.10, art.97, art. 98, art. 115 alin.(1) lit.c), art. 119, art. 120 şi art. 123 alin.(1) din Legea nr.215/2001 privind administraţia publică locală, republicată, cu modificările şi completările ulterioare,

HOTĂRĂȘTE:

Art.I. Alineatul (1) al Articolului 1 din Hotărârea Consiliului Județean Bistrița-Năsăud nr. 56/2015, se modifică și va avea următorul cuprins:
”Art.1.(1) Se aprobă darea în administrarea Universității Tehnice din Cluj-Napoca a imobilului ”Sediu administrativ și teren aferent”, situat în municipiul Bistrița, Piața Centrală nr. 29, proprietate publică a județului Bistrița-Năsăud, identificat în Cartea funciară nr. 75542 a municipiului Bistriţa, în scopul realizării obiectivelor asumate prin Protocolul privind colaborarea Consiliului Judeţean Bistriţa-Năsăud cu Universitatea Tehnică din Cluj-Napoca în vederea dezvoltării procesului de învăţământ superior în judeţul Bistriţa-Năsăud, înregistrat sub nr. II/5902 din 14.04.2015”.
Art.II. Prezenta hotărâre constituie actul administrativ necesar Oficiului de Cadastru și Publicitate Imobiliară Bistrița-Năsăud – Biroul de Cadastru și Publicitate Imobiliară Bistrița pentru radierea din cartea funciară a dreptului de administrare înscris în favoarea Consiliului Județean Bistrița-Năsăud.
Art.III. Celelalte prevederi din Hotărârea Consiliului Județean Bistrița-Năsăud nr. 56/2015 privind constituirea dreptului de administrare în favoarea Universității Tehnice din Cluj-Napoca asupra imobilului ”Sediu administrativ și teren aferent”, situat în municipiul Bistrița, Piața Centrală nr. 29, proprietate publică a județului Bistrița-Năsăud rămân neschimbate.
Art.IV. Prezenta hotărâre a fost adoptată cu un număr de 29 voturi «pentru». 
Art.V. Cu ducerea la îndeplinire a prevederilor prezentei hotărâri se încredinţează Direcţia economică, Direcția dezvoltare durabilă şi relaţii externe din cadrul Consiliului Judeţean Bistriţa-Năsăud și Universitatea Tehnică din Cluj-Napoca.



Art.VI. Prezenta hotărâre se comunică de către Serviciul administraţie şi relaţii publice cu:
· Direcția economică;
· Direcția dezvoltare durabilă şi relaţii externe;
· Universitatea Tehnică din Cluj-Napoca;
· Instituţia Prefectului judeţul Bistriţa-Năsăud.


PREŞEDINTE,
EMIL RADU MOLDOVAN

